Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: „A helyi önkormányzatokról szóló 1990. évi LXV. törvény 8. § (1) bekezdése szerint az önkormányzat feladata a helyi
Paragraph Index: 3791

„A helyi önkormányzatokról szóló 1990. évi LXV. törvény 8. § (1) bekezdése szerint az önkormányzat feladata a helyi közszolgáltatások körében a településtisztaság biztosítása. A települési szilárd és folyékony hulladék kezelésére vonatkozó részletes szabályokat a Hgt. IV. fejezete tartalmazza, a törvény 21. § (1) bekezdése alapján a települési önkormányzat kötelezõen ellátandó közszolgáltatásként az ingatlantulajdonosoknál keletkezõ települési hulladék kezelésére hulladékkezelési közszolgáltatást szervez, és tart fenn. A Hgt. 23. §-a állapítja meg az e tárgykörben alkotott önkormányzati rendelet szabályozási tárgyát, továbbá a 25. § a hulladékkezelési közszolgáltatás díjmegállapításának szabályait rögzíti. A Hgt. 13. § (1) bekezdése értelmében: «A hulladék termelõje, birtokosa a tevékenysége gyakorlása során keletkezõ, illetõleg más módon a birtokába kerülõ hulladékot köteles gyûjteni, továbbá hasznosításáról vagy ártalmatlanításáról gondoskodni.»; ugyanezen § (3) bekezdése pedig elõírja: «Törvény, kormányrendelet vagy – települési hulladék esetében – önkormányzati rendelet kötelezheti a hulladék termelõjét, birtokosát a hulladék meghatározott anyagminõség szerinti elkülönített gyûjtésére, valamint a hulladék jellegének megfelelõ csomagolására és megjelölésére, továbbá az így elõkészített hulladék átadására a begyûjtést végzõ szervezetnek, illetõleg hulladékkezelõnek.» A Hgt. 20. § (1) bekezdése a települési szilárd és folyékony hulladékok tekintetében állapít meg különös szabályokat, ebben a körben az ingatlan tulajdonosa, birtokosa vagy használója (a továbbiakban: ingatlantulajdonos) számára kötelezõen elõírja a hulladék gyûjtésének kötelezettségét.” [35/B/2008. AB határozat, ABH 2010, 2382. 2385.] Mindezek alapján megállapítható, hogy az Ör2. a Hgt. és a Kr. szabályainak megfelelõen – annak keretei között – rendelkezik a közszolgáltatási kötelezettség kötelezõ igénybevételérõl és az ellenszolgáltatás kötelezõ megfizetésérõl. Az Alkotmánybíróság – a fentiek figyelembevételével – rámutat arra, hogy a közszolgáltatás kötelezõ igénybevételét a Hgt. írja elõ, így az Ör. ezzel azonos rendelkezése nem törvénysértõ. Ezért az Alkotmánybíróság az Ör2. 4. §

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes